கேள்வி: நிபா தீநுண்மத் தொற்று பற்றி தகவல் சொல்.
பதில்: ''எனிபா தீநுண்மம்'' (ஆங்கிலம்: ''Henipavirus'') அல்லது நிபா தீநுண்மம் இரைபோ கருவமில தீநுண்மம் ஆகும். இது ஐந்து இனங்களைக் கொண்டுள்ளது. இந்த தீநுண்மங்கள் இயற்கையாக பழ வௌவால்களில் காணப்படுகின்றது. பழ வவ்வாலின் பறக்கும் நரி, குறுவௌவால் என பல இனங்களிலும் காணப்படுகின்றது. நிபா தீநுண்மங்கள் அவற்றின் நீளமான மரபணுத்தொகைகளால் அடையாளப்படுத்தப்படுகின்றன. அண்மைக்காலங்களில் விலங்குகளிலிருந்து மனிதருக்குப் பரவும் நோய் உயிரிகளாக உருவாகி வருகின்றன; இதனால் வீட்டு விலங்குகளுக்கும் மனிதர்களுக்கும் நோயும் உயிரிழப்பும் ஏற்படுவது கவலைக்குரியதாக உள்ளது.
கேள்வி: நிபா தீநுண்மத் தொற்று - பண்புகள் குறித்து விரிவாக சொல்லுங்கள்.
பதில்: பழந்தின்னி வௌவால்களால் (Pteropus) பரவும் இந்த நிபா தீநுண்மம் `பாராமிக்ஸோவிரிடே’ (Paramyxoviridae) என்ற குடும்பத்தைச் சேர்ந்தது. இது முதலில் பன்றியிலிருந்துதான் மனிதர்களுக்குப் பரவியது என்றாலும், இது நாய், ஆடு, குதிரை போன்ற சில வளர்ப்புப் பிராணிகளிலும் காணப்படுகிறது.